ᱩᱛᱛᱚᱨ ᱯᱨᱚᱫᱮᱥ

ᱩᱛᱛᱚᱨ ᱯᱨᱚᱫᱮᱥ ᱫᱚ ᱥᱤᱧᱚᱛ ᱨᱮᱱᱟᱜ ᱢᱤᱫ ᱧᱩᱛᱩᱢᱟᱱ ᱯᱚᱱᱚᱛ ᱠᱟᱱᱟ ᱾ ᱱᱚᱸᱰᱮᱱᱟᱜ ᱨᱟᱡᱽᱜᱟᱲ ᱫᱚ ᱦᱩᱭᱩᱜ ᱠᱟᱱᱟ ᱞᱚᱠᱷᱱᱚᱣ ᱾ ᱱᱚᱰᱮᱱᱟᱜ ᱮᱴᱟᱜ ᱢᱟᱨᱟᱝ ᱱᱟᱜᱟᱨ ᱠᱚ ᱢᱩᱸᱫᱽ ᱨᱮ ᱟᱞᱞᱟᱦᱟᱵᱟᱫᱽ (ᱯᱨᱚᱭᱟᱜᱽ ᱨᱟᱡᱽ), ᱠᱟᱱᱯᱩᱨ, ᱵᱟᱨᱚᱬᱟᱥᱤ ᱟᱨ ᱟᱜᱽᱨᱟ ᱮᱢᱟᱱ ᱠᱚ ᱾ ᱦᱤᱱᱫᱤ ᱟᱨ ᱩᱨᱫᱩ ᱯᱟᱹᱨᱥᱤ ᱵᱟᱹᱲᱛᱤ ᱠᱟᱛᱮ ᱠᱚ ᱨᱚᱲ ᱠᱟᱱᱟ ᱱᱚᱶᱟ ᱯᱚᱱᱚᱛ ᱨᱮ ᱾ ᱥᱤᱧᱚᱛ ᱨᱤᱱ ᱛᱩᱨᱩᱭ ᱜᱚᱴᱟᱝ ᱢᱟᱨᱟᱝ ᱢᱚᱱᱛᱨᱤ ᱡᱚᱵᱟᱦᱚᱨᱞᱟᱞ ᱱᱮᱦᱨᱩ, ᱤᱱᱫᱤᱨᱟ ᱜᱟᱱᱫᱷᱤ, ᱵᱷᱤᱹᱯᱤᱹ ᱥᱤᱝ, ᱪᱚᱱᱫᱽᱨᱚᱥᱮᱠᱷᱚᱨ, ᱪᱚᱨᱚᱱ ᱥᱤᱝ, ᱞᱟᱞ ᱵᱟᱦᱟᱫᱩᱨ ᱥᱟᱥᱛᱨᱤ ᱱᱚᱶᱟ ᱯᱚᱱᱚᱛ ᱨᱮ ᱠᱚ ᱡᱟᱱᱟᱢ ᱞᱮᱱ ᱛᱟᱦᱮᱸᱫ ᱾ ᱚᱛᱱᱚᱜ ᱩᱛᱛᱚᱨ ᱯᱨᱚᱫᱮᱥ ᱫᱚ ᱥᱤᱧᱚᱛ ᱨᱮᱱᱟᱜ ᱠᱚᱧᱮ ᱥᱮᱦᱮᱫ ᱨᱮ ᱢᱮᱱᱟᱜᱼᱟ, ᱱᱚᱶᱟ ᱫᱚ ᱢᱚᱬᱮ ᱟᱱᱟᱜ ᱧᱩᱛᱩᱢᱟᱜ ᱯᱚᱱᱚᱛ ᱠᱟᱱᱟ ᱾ ᱩᱛᱛᱚᱨ ᱯᱨᱚᱫᱮᱥ ᱠᱷᱚᱱ ᱦᱟᱹᱴᱤᱧ ᱠᱟᱛᱮ ᱩᱛᱛᱚᱨᱟᱠᱷᱚᱸᱰ, ᱦᱤᱢᱟᱪᱚᱞ ᱯᱨᱚᱫᱮᱥ, ᱦᱚᱨᱤᱭᱟᱬᱟ, ᱫᱤᱞᱞᱤ, ᱢᱚᱫᱷᱭᱚ ᱯᱨᱚᱫᱮᱥ, ᱪᱷᱚᱛᱛᱤᱥᱜᱚᱲ, ᱡᱷᱟᱨᱠᱷᱚᱸᱰ ᱟᱨ ᱵᱤᱦᱟᱨ ᱮᱢᱟᱱ ᱯᱚᱱᱚᱛ ᱠᱚ ᱵᱮᱱᱟᱣ ᱟᱠᱟᱱᱟ ᱾ ᱱᱮᱯᱟᱞ ᱫᱤᱥᱚᱢ ᱫᱚ ᱱᱚᱶᱟ ᱨᱮᱱᱟᱜ ᱮᱛᱚᱢ ᱥᱮᱦᱮᱫ ᱨᱮ ᱢᱮᱱᱟᱜᱼᱟ ᱾ ᱜᱟᱝ ᱱᱟᱹᱭ, ᱭᱚᱢᱩᱱᱟ ᱜᱟᱰᱟ ᱟᱨ ᱜᱚᱝᱜᱚᱛᱨᱤ ᱜᱟᱰᱟ ᱞᱮᱠᱟᱱ ᱢᱟᱨᱟᱝ ᱜᱟᱰᱟ ᱱᱚᱶᱟ ᱯᱚᱱᱚᱛ ᱛᱟᱞᱟ ᱛᱮ ᱞᱤᱸᱡᱤᱱ ᱠᱟᱱᱟ ᱾ ᱵᱟᱨᱯᱚᱫᱽ ᱒᱐᱑᱑ ᱥᱟᱞᱮ ᱨᱮᱱᱟ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱩᱛᱚᱨ ᱯᱨᱚᱫᱮᱥ ᱨᱮ ᱑᱙᱙,᱘᱑᱒,᱓᱔᱑ ᱜᱚᱴᱟᱝ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱒᱒ᱹ᱒᱗% ᱦᱚᱲ ᱫᱚ ᱵᱟᱡᱟᱨ ᱨᱮ ᱠᱚ ᱛᱟᱦᱮᱸᱱ ᱠᱟᱱᱟ ᱟᱨ ᱗᱗,᱗᱓% ᱦᱚᱲ ᱫᱚ ᱟᱹᱛᱩ ᱫᱤᱥᱚᱢ ᱨᱮ ᱠᱚ ᱛᱟᱦᱮᱸᱱ ᱠᱟᱱᱟ ᱾ ᱒᱐᱐᱑-᱒᱐᱑᱑ ᱥᱟᱹᱦᱤᱛ ᱨᱮ ᱦᱚᱲ ᱥᱟᱝᱜᱮᱜ ᱫᱚᱨ ᱫᱚ ᱒᱐ᱹ᱒᱓% ᱛᱮ ᱨᱟᱠᱟᱵ ᱞᱮᱱ ᱛᱟᱦᱮᱸᱫ ᱾ ᱚᱸᱰᱮ ᱑᱐᱔,᱔᱘᱐,᱕᱑᱐ ᱠᱚᱲᱟ ᱟᱨ ᱙᱕,᱓᱓᱑,᱘᱓᱑ ᱜᱚᱴᱟᱝ ᱠᱩᱲᱤ ᱢᱮᱱᱟᱜ ᱠᱚᱣᱟ ᱾ ᱡᱟᱱᱟᱝ ᱡᱟᱹᱱᱤ ᱫᱚ ᱦᱟᱡᱟᱨ ᱠᱚᱲᱟ ᱨᱮ ᱙᱑᱒ ᱥᱟᱭᱠᱚᱨᱟ ᱠᱩᱲᱤ ᱢᱮᱱᱟᱜ ᱠᱚᱣᱟ ᱾ ᱒᱔᱐ᱹ᱙᱒᱘ ᱜᱟᱺᱴ ᱠᱤᱞᱚᱢᱤᱴᱚᱨ ᱨᱮ ᱦᱚᱲ ᱰᱮᱱᱥᱤᱴᱤ ᱫᱚ ᱠᱤᱞᱚᱢᱤᱴᱚᱨ ᱡᱟᱹᱱᱤ ᱘᱒᱙ ᱜᱟᱺᱴ ᱢᱤᱴᱚᱨ ᱾ ᱞᱮᱠᱷᱟᱜᱩᱴ ᱖᱗ᱹ᱖᱘% ᱦᱚᱲ ᱫᱚ ᱠᱚ ᱥᱤᱠᱤᱛ ᱜᱮᱭᱟ ᱾ ᱗᱗ᱹ᱒᱘% ᱠᱚᱲᱟ ᱟᱨ ᱔᱗ᱹ᱑᱗% ᱠᱩᱲᱤ ᱠᱚ ᱥᱤᱠᱤᱛᱟ ᱾ ᱛᱩᱨᱩᱭ ᱥᱮᱨᱢᱟ ᱠᱷᱚᱱ ᱠᱚᱢ ᱵᱚᱭᱚᱥᱟᱱ ᱜᱤᱰᱽᱨᱟᱹ ᱠᱚᱣᱟᱜ ᱮᱞᱥᱚᱝ ᱫᱚ ᱦᱩᱭᱩᱜ ᱠᱟᱱᱟ ᱓᱐,᱗᱙᱑,᱓᱓᱑ ᱜᱚᱴᱟᱝ ᱾ ᱯᱟᱹᱨᱥᱤ ᱫᱷᱚᱨᱚᱢ ᱠᱟᱹᱣᱰᱤᱟᱹᱨᱤ ᱥᱟᱹᱠᱷᱭᱟᱹᱛ ᱵᱟᱦᱨᱮ ᱡᱚᱱᱚᱲ ᱥᱚᱨᱠᱟᱨ Official Website of Government of Uttar Pradesh Official Website of Department of Home of Government of Uttar Pradesh Archived ᱒᱐᱒᱐-᱐᱙-᱑᱙ at the Wayback Machine. Official Website of Department of Tourism of Government of Uttar Pradesh Archived ᱒᱐᱑᱙-᱑᱒-᱐᱒ at the Wayback Machine. General information ᱩᱛᱛᱚᱨ ᱯᱨᱚᱫᱮᱥ ᱮᱱᱥᱟᱭᱠᱞᱳᱯᱤᱰᱤᱭᱟ ᱵᱨᱤᱴᱟᱱᱤᱠᱟ ᱨᱮ Uttar Pradesh RERA Uttar Pradesh Uttar Pradesh at Curlie Geographic data related to ᱩᱛᱛᱚᱨ ᱯᱨᱚᱫᱮᱥ at OpenStreetMap ᱪᱷᱟᱸᱪ:Uttar Pradesh topics ᱪᱷᱟᱸᱪ:Hydrography of Uttar Pradesh ᱪᱷᱟᱸᱪ:Protected areas in Uttar Pradesh ᱪᱷᱟᱸᱪ:ᱩᱛᱛᱚᱨ ᱯᱨᱚᱫᱮᱥ ᱨᱮ ᱦᱤᱱᱫᱩ ᱢᱚᱱᱫᱤᱨ ᱠᱚ